Super Mario 3D All-Stars

***Super Mario 3D All-Stars*** kompilacija je platformskih videoigara objavljena 2020. za Nintendo Switch. Obilježava 35. godišnjicu serijala *Super Mario*, serijala videoigara iz Nintendove medijske franšize *Mario*. Sastoji se od HD portova igara *Super Mario 64* (1996), *Super Mario Sunshine* (2002) i *Super Mario Galaxy* (2007).

Kompilacija je objavljena 18. septembra 2020. i bila je dostupna do 31. marta 2021, kada je ukinuta i uklonjena iz Nintendo eShopa. Dobila je pozitivne kritike za uključene igre, tehnička poboljšanja i kontrole, ali je kritikovana zbog prezentacije, nedostatka dodatnog sadržaja, vremenski ograničenog izdanja i odsustva igre *Super Mario Galaxy 2* (2010), nastavka *Super Mario Galaxy*. Od marta 2021. godine, *Super Mario 3D All-Stars* je prodat u više od 9 miliona kopija širom svijeta.

## Sadržaj 
*Super Mario 3D All-Stars* kompilacija je HD verzija prvih tri 3D videoigara serijala *Super Mario*: *64* (Nintendo 64), *Sunshine* (Nintendo GameCube) i *Galaxy* (Nintendo Wii). Kompilacija koristi *Shindō* verziju igre *Super Mario 64*, koja je bila objavljena 1997. s nekim promjenama doživljaju igre i ispravkama grešaka.

Igre u kolekciji koriste emulaciju. *Sunshine* i *Galaxy* prikazane su u rezoluciji 1080p na televizoru i 720p na ručnom ekranu. *64* prikazana je u rezoluciji 720p na televizoru i na ručnom ekranu s omjerom 4:3. Sigurnosna zakrpa je novembra 2020. dodala je opcije za kameru svakoj igri, te je dodala opcije za kontroliranje sprave F.L.U.D.D. iz igre *Sunshine*.

Iako je izvorno igra za GameCube, *Sunshine* se isprva nije mogla igrati kontrolerom za GameCube na Switchu. Za reguliranje vodenog pritiska F.L.U.D.D.-a je kontroler za GameCube koristio analogne okidače, koje Switchevi Joy-Conovi nemaju. U kolekciji se F.L.U.D.D.-om cilja desnim branikom dok lik igrača stoji, dok je korištenje desnog okidača "slično povlačenju analognog okidača GameCubea na otprilike tri četvrtine".

*Super Mario Galaxy*, izvorno videoigra za Wii, imala je elemente koji su se kontrolirali micanjem Wii Remotea i Nunchuckom. S Joy-Conom ovo nije moguće, ali je moguće imitirati te kontrole, npr. Mario se može vrtiti ako igrač pritisne gumb Y, dok je u originalu igrač morao mahnuti Wii Remoteom. Na ručnom ekranu igrači mogu koristiti touchscreen koji zamjenjuje pokazivač iz originala.

Uz videoigre, u kolekciji se nalaze originalne zvučne podloge svake igre—ukupno 175 pjesama.

## Razvoj i objava 
Nintendo je razvio *Super Mario 3D All-Stars* da obilježe 35. godišnjicu objave igre *Super Mario Bros.* (1985). Prema *Eurogameru* je Nintendo interno nazivao igru *Super Mario All-Stars 2*. Nintendov cilj bio je zadržati "originalni dizajn i duh" igara s ažuriranim kontrolama i rezolucijama. Prema Kenti Motokuri, producentu projekta, programeri su intervjuirali originalne produkcijske ekipe igara kako bi saznali o važnosti svake od njih.

*Video Games Chronicle* objavio je članak o igri marta 2020, i ova najava potkrijepljena je drugim sajtovima. Prema ovim izvještajima, Nintendo je planirao najaviti igru tokom prezentacije na temu franšize *Mario* na E3-u 2020, ali je to bilo otkazano zbog pandemije COVID-a 19. Nintendo je najavio kolekciju na posebnom Nintendo Directu za 35. godišnjicu 3. septembra 2020, kao i datum izlaska (18. septembra 2020). Bila je dostupna za kupovinu ograničeno vrijeme, kako fizički tako i digitalno, do 31. marta 2021. Doug Bowser, predsjednik Nintendovog američkog odjela, rekao je da je ograničena dostupnost igre uzrokovana time što je dio proslave 35. godišnjice, pristup koji kompanija ne planira široko koristiti za druga izdanja.

## Prijem 
### Kritički prijem 
Prema agregatoru recenzija Metacriticu, recenzije igre su "generalno povoljne".

Ian Walker je na sajtu *Kotaku* rekao je da port igre *64* "nije uveo nikakve očigledno nesretne posljedice" i čak je ispravio neke "povremene greške izvedbe" u odnosu na original, te da su kontrole za igru ​​dobro radile na Switchu. Za *Sunshine* je smatrao da će prilagođene kontrole utjecati na sve koji igraju koji imaju mišićno pamćenje od originala i da su vizualni efekti nešto zamuckivali kasno u igri. Za *Galaxy*, Walker je bio zahvalan da su neke kontrole zasnovane na kretanju ponovo mapirane na dugmad kontrolera, ali je dodao da su neke oblasti koje su i dalje zahtijevale kontrole pokreta i dalje bile problematične kakve su bile na Wiiju. Sajtovi Hardcore Gamer i Pocket Gamer dali su igri 4.5 boda od mogućih 5. Francuski veb-sajt *Jeuxvideo.com* dao je igri 15 bodova od mogućih 20. Veb-sajt Shacknews dao je igri 7 bodova od mogućih 10. Sajtovi USgamer, VentureBeat i VG247 dali su igri 4 boda od mogućih 5.

### Prodaje 
Do 7. septembra, prednarudžbe za *Super Mario 3D All-Stars* učinile su je drugom najprodavanom igrom u 2020. na Amazonu u SAD-u, iza igre *Animal Crossing: New Horizons*. Skalperi su preprodavali prednarudžbe na veb-sajtovima kao što su eBay, poskupeći i do 265USD. Base.com, mrežni trgovac iz Ujedinjenog Kraljevstva, bio je prisiljen otkazati sve prednarudžbe svojih kupaca jer njihova dodjela fizičkih igara nije bila dovoljna za ispunjavanje prednarudžbi. Dodali su da Nintendo i njihovi distributeri u Ujedinjenom Kraljevstvu "nisu u mogućnosti dati... bilo kakvo uvjeravanje" da će im više primjeraka biti dostupno tokom perioda prodaje.

U svojoj prvoj sedmici objavljivanja, *Super Mario 3D All-Stars* bila je najprodavanija igra u Ujedinjenom Kraljevstvu, bila je treća po veličini objava igre 2020. i peta najbrže prodavana igra za Switch u zemlji. U Japanu je igra prodana u više od 210.000 fizičkih primjeraka u prva tri dana od izlaska. U SAD-u, *Super Mario 3D All-Stars* bila je druga najprodavanija igra u septembra iza ''Marvel's Avengers'' i postala je 10. najprodavanija igra u 2020. Kolekcija je također bila najprodavanija igra u septembru za Europu, Bliski istok, Afriku i Aziju. Od marta 2021, igra je prodana u više od 9,01 miliona primjeraka diljem svijeta. U ožujku 2021, prije uklanjanja s prodaje, fizička prodaja igre u Ujedinjenom Kraljevstvu porasla je za oko 267%.

## Napomene 
## Reference 
## Vanjski linkovi 
* Zvanični sajt 

Kategorija:Serijal "Super Mario"
Kategorija:Videoigre iz 2020.
Kategorija:Videoigre za više igrača i za jednog igrača